നിലച്ചത് ഏഴു മണിക്കൂര്, ഫേസ്ബുക്കും വാട്സാപ്പും ഇന്സ്റ്റഗ്രാമും തിരിച്ചെത്തി ന്യൂഡല്ഹി: മണിക്കൂറുകള് നീണ്ട സേവന തടസത്തിനുശേഷം സമൂഹമാധ്യമങ്ങളായ ഫേസ്ബുക്ക്, ഇന്സ്റ്റഗ്രാം, വാട്സാപ്പ് എന്നിവ തിരിച്ചെത്തി. സാങ്കേതിക കാരണങ്ങളാല് പ്രവര്ത്തനത്തില് തടസം നേരിട്ടതായി ഫേസ്ബുക്ക് ട്വീറ്റ് ചെയ്തു. ഉപഭോക്താക്കള്ക്കുണ്ടായ അസൗകര്യത്തില് ഫേസ്ബുക്ക് ക്ഷമ ചോദിച്ചു. ഫേസ്ബുക്ക് സിഇഒ മാര്ക് സുക്കര്ബെര്ഗും സേവനങ്ങള് തടസപ്പെട്ടതില് ഖേദം പ്രകടിപ്പിച്ചു. ഫേസ്ബുക്ക് മെസഞ്ചറിന്റെ സാങ്കേതിക തകരാര് പരിഹരിക്കാന് കൂടുതല് സമയം വേണ്ടിവരുമെന്നും ഫേസ്ബുക്ക് അറിയിച്ചു. തിങ്കളാഴ്ച രാത്രി ഒമ്ബതുമണിയോടെയാണ് ഫേസ്ബുക്കിന്റെയും ഇന്സ്റ്റഗ്രാമിന്റെയും വാട്സാപ്പിന്റെയും സേവനം താത്ക്കാലികമായി തടസ്സപ്പെട്ടത്. ഏഴുമണിക്കൂറോളമാണ് ഫേസ്ബുക്കിനുകീഴിലുള്ള സമൂഹമാധ്യമങ്ങളുടെ പ്രവര്ത്തനം നിലച്ചത്. വാട്സാപ്പില് സന്ദേശങ്ങള് തടസ്സപ്പെട്ടതോടെയാണ് ഫേസ്ബുക്കിനൊപ്പം വാട്സാപ്പും നിലച്ചതായി പഭോക്താക്കള്ക്ക് മനസിലായത്. വാട്സാപ്പിന്റെ ഡെസ്ക്ടോപ് വേര്ഷനും പ്രവര്ത്തനരഹിതമായി. ഫേസ്ബുക്കും ന്യൂസ് ഫീഡ് ലോഡ് ആയിരുന്നില്ല. ഇന്സ്റ്റഗ്രാമും റിഫ്രഷ് ആക്കാന് സാധിച്ചിരുന്നില്ല.